Waray-Waray News: 10 priority projects popondohan hin 1.3 bilyon dollars
BORONGAN, Eastern Samar (June 14) -- Mag-aalutaga an goberno hin maabot 1.3 bilyon dolyares tikang han "foreign funds" agud mapatuman ug matrabaho in nanapulo nga dagko nga mga proyekto. An mga ini in gintitinguha nga matapos sakop han Medium Term.
An mga proyekto amo an masunod: An Metro Manila Overhead Light RailLightRailTransit o LRT nga nagsusumpayan tikang ha Baclaran ngadto han bungto han Dasmariņas ha Cavite, labot han extension han LRT tipakadto ha Norte, an pagpakaupay ngan extension han North Luzon Expressway, Bicol Emergency Power Restoration Project, Palawan South Road, Pangil Bay ridge, Binan-Sucat 230 Kilovolt Transmission Line, pagsumpay han Northrail ngan Southrail projects, rahabilitasyon han Quirino Highway ngan an Agno River Integrated Irrigation Project.
Ginlalauman nga ini nga mga proyekto in magtutugway han nasud tipakadto han kauswagan. Gintatalinguha han goberno pinaagi hin paghingita hin ngatanan nga mga pitad agud maipadayon an pag-uswag han ekonomiya han nasud ug masiguro nga mapahimulsan han katawhan-Pilipino an mga bunga han nagtitikakusog nga ekonomiya.
Ginlalauman man gihapon nga matutuman na an maiha na nga ginhihinulat nga mga airports ha probinsya han Eastern Samar, an ha Guiuan ug an ha Borongan bisan pa an circumferencial road ha Arteche nga dapit. Inin daw an pinakaimportante nga mejores nga makakapagtugway han probinsya tipakadto ha kauswagan han ekonomiya ug an naghihimaroydoy nga mga kabutangan han kadam-an nga mga estehanon.
Dugang hine, bisan kon tigawas na han iya serbisyo komo kongesista han distriti, iginsabi any ni Congressman Nonoy Libanan dida han iya panamilit ha Radyo ng Bayan DYES, ha di pala maiha nga igpapasigi na an pag-upay han kalsada tikang Taft ngadto MacArthur tungod kay tapos naman an panahon han election ug napundohan naman ini.
Ngahaw, dako la an ginlalauman han bug-os nga probinsya sugad nga ginlauman man han Presidente nga makakalatay sagilayon an mga proyekto ug mga mejores nga iya igin aalutaga ha Eastern Samar. Ha pagsulog han bag-o nga mga elehido nga mga opisyales kanay mga sugbong in nakapas-an in mas darudako nga mga ayat para pagpabuhat han kabutang han damo nga mga kablas. (PIA-Eastern Samar) [top]
war_Latn war_Latn war_Latn war_Latn war_Latn war_Latn war_Latn